קרחון אמונדסן

קרחון אמונדסן (באנגלית: Amundsen Glacier) הוא קרחון גדול באנטארקטיקה. מקורו של הקרחון ברמת הקוטב, והוא זורם דרך הרי המלכה מוד אל מדף הקרח רוס, מערבית לנונאטאקי מקדונלד. אחד מיובליו של קרחון אמונדסון הוא קרחון בלקוול, הזורם לתוך קרחון אמונדסון בסמוך לשלוחת האנסן.

רוחבו של הקרחון בין 6 ל-10 קילומטרים, ואורכו 128 קילומטרים. הקרחון נמצא בגובה של 365 מטרים מעל פני הים.

היסטוריה
גילוי הקרחון
הקרחון התגלה על ידי אדמירל ריצ'רד בירד בעת טיסתו מעל הקוטב הדרומי בנובמבר 1929. לורנס גולד, מנהיג המשלחת הגאולוגית של בירד, הציע את שם הקרחון, בעת שעבר במזחלתו בסמוך לשפך הקרחון בדצמבר 1929. הקרחון נקרא על שם רואלד אמונדסן.

 אתרים סמוכים 
 הר דורט

לקריאה נוספת
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 177

קישורים חיצוניים
 קרחון אמונדסן באתר הסקר הגאולוגי של ארצות הברית
 נתוני מזג אוויר עדכניים עבור קרחון אמונדסן
 סטטיסטיקות מזג אוויר ונתונים רב שנתיים עבור קרחון אמונדסן

 הערות שוליים 

אמונדסן
אמונדסן
קטגוריה:ערכים עם קואורדינטות